ಕಾರ್ಮಿಕ ಮತ್ತು ಉದ್ಯೋಗ ಸಚಿವಾಲಯ
ಇ.ಪಿ.ಎಫ್.ಒ ವೇತನಪಟ್ಟಿ ದತ್ತಾಂಶ: 2022 ರ ಆಗಸ್ಟ್ ನಲ್ಲಿ ಇ.ಪಿ.ಎಫ್.ಒ ನಲ್ಲಿ ಒಟ್ಟು 16.94 ಲಕ್ಷ ಸದಸ್ಯರ ಸೇರ್ಪಡೆ
2022 ರ ಅಕ್ಟೋಬರ್ 20 ರಂದು ಬಿಡುಗಡೆಯಾದ ಇ.ಪಿ.ಎಫ್.ಒನ ತಾತ್ಕಾಲಿಕ ವೇತನಪಟ್ಟಿ ದತ್ತಾಂಶದಲ್ಲಿ 2022 ರ ಆಗಸ್ಟ್ ನಲ್ಲಿ ಇ.ಪಿ.ಎಫ್.ಒಗೆ ಒಟ್ಟು 16.94 ಲಕ್ಷ ಸದಸ್ಯರು ಸೇರ್ಪಡೆಯಾಗಿದ್ದಾರೆ. ವರ್ಷದಿಂದ ವರ್ಷಕ್ಕೆ ಹೋಲಿಸಿದರೆ ವೇತನಪಟ್ಟಿ ದತ್ತಾಂಶದಲ್ಲಿ ಏರಿಕೆ ಕಂಡು ಬಂದಿದ್ದು, 2022 ರ ಆಗಸ್ಟ್ ನಲ್ಲಿ ಸದಸ್ಯತ್ವ ಸೇರ್ಪಡೆಯಲ್ಲಿ ಒಟ್ಟು ಶೇ 14.40 ರಷ್ಟು ಹೆಚ್ಚಳವಾಗಿದೆ.
ಈ ತಿಂಗಳಲ್ಲಿ ಒಟ್ಟು 16.94 ಲಕ್ಷ ಸದಸ್ಯರು ಸೇರ್ಪಡೆಯಾಗಿದ್ದು, ಇಪಿಎಫ್ಒಗೆ ಮೊದಲ ಬಾರಿಗೆ 9.87 ಲಕ್ಷ ಹೊಸ ಸದಸ್ಯರು ಸೇರಿಕೊಂಡಿದ್ದಾರೆ. 9.87 ಲಕ್ಷ ಹೊಸ ಸದಸ್ಯರ ಪೈಕಿ 58.32% ರಷ್ಟು 18-25 ವಯೋಮಿತಿಯವರು. ಈ ವಯೋಮಾನದವರು ವ್ಯಕ್ತಿಗತವಾಗಿ ಗಳಿಸುವ ಸಾಮರ್ಥ್ಯ ನಿರ್ಣಾಯಕವಾಗಿದ್ದು, ತಮ್ಮ ಶೈಕ್ಷಣಿಕ ಅರ್ಹತೆಗೆ ಅನುಗುಣವಾಗಿ ದೊಡ್ಡ ಪ್ರಮಾಣದಲ್ಲಿ ಸಂಘಟಿತ ಕಾರ್ಯಶಕ್ತಿ ವಲಯಕ್ಕೆ ಸೇರಿದ್ದಾರೆ.
ಇದೇ ತಿಂಗಳಲ್ಲಿ ಸುಮಾರು 7.07 ಲಕ್ಷ ನಿವ್ವಳ ಸದಸ್ಯರು ಇ.ಪಿ.ಎಫ್.ಒ ವ್ಯಾಪ್ತಿಗೆ ಬರುವ ಸಂಸ್ಥೆಗಳಲ್ಲಿ ತಮ್ಮ ಉದ್ಯೋಗಗಳನ್ನು ಬದಲಿಸಿ, ಮತ್ತೆ ಇ.ಪಿ.ಎಫ್.ಒಗೆ ಮರಳಿ ಬಂದಿದ್ದಾರೆ. ಅಂತಿಮ ಇತ್ಯರ್ಥಕ್ಕಾಗಿ ತಮ್ಮ ಹಕ್ಕುಗಳನ್ನು ಸಲ್ಲಿಸುವ ಬದಲು ತಮ್ಮ ಹಣವನ್ನು ಹಿಂದಿನ ಪಿಎಫ್ ಖಾತೆಯಿಂದ ಚಾಲ್ತಿ ಖಾತೆಗೆ ವರ್ಗಾವಣೆಯನ್ನು ಆಯ್ಕೆ ಮಾಡಿಕೊಂಡಿದ್ದಾಗಿ ಅಂಕಿ ಅಂಶಗಳು ತಿಳಿಸಿವೆ. ತಡೆರಹಿತ ಮತ್ತು ಅಡೆತಡೆಯಿಲ್ಲದ ಸೇವೆ ಕಲ್ಪಿಸಲು ಇ.ಪಿ.ಎಫ್.ಒ ತೆಗೆದುಕೊಂಡ ಇ-ಉಪ್ರಕಮಗಳು ಇದಕ್ಕೆ ಕಾರಣವಾಗಿವೆ.
2022 ರ ಆಗಸ್ಟ್ ನಲ್ಲಿ ಲಿಂಗ ಆಧಾರಿತವಾದ ವೇತನ ಪಟ್ಟಿ ದತ್ತಾಂಶದ ವಿಶ್ಲೇಷಣೆ ಪ್ರಕಾರ ಒಟ್ಟು ಮಹಿಳಾ ಸದಸ್ಯರ ನೋಂದಣಿ ಸಂಖ್ಯೆ 3.63 ಲಕ್ಷದಷ್ಟಿದೆ. ವರ್ಷದಿಂದ ವರ್ಷಕ್ಕೆ ಮಹಿಳೆಯರು ಸಂಘಟಿತ ಕಾರ್ಯವಲಯದಲ್ಲಿ ಸದಸ್ಯರಾಗುತ್ತಿದ್ದು, 2021 ರ ಆಗಸ್ಟ್ ಗೆ ಹೋಲಿಕೆ ಮಾಡಿದರೆ 2022 ರ ಆಗಸ್ಟ್ ನಲ್ಲಿ ಈ ಪ್ರಮಾಣ 22.60% ರಷ್ಟು ಏರಿಕೆಯಾಗಿದೆ.
ರಾಜ್ಯವಾರು ವಲಯದಲ್ಲಿ ತಿಂಗಳಿನಿಂದ ತಿಂಗಳಿಗೆ ವೇತನಪಟ್ಟಿಗೆ ಸೇರುವವರ ಸಂಖ್ಯೆ ಉತ್ತರ ಪ್ರದೇಶ, ಪಶ್ಚಿಮ ಬಂಗಾಳ, ಒಡಿಶಾ, ಜಾರ್ಖಂಡ್, ಬಿಹಾರ ಮತ್ತಿತರ ರಾಜ್ಯಗಳಲ್ಲಿ ಏರುಗತಿಯಲ್ಲಿದೆ. ಎಲ್ಲ ವಯೋಮಿತಿ ಗುಂಪುಗಳ ವೇತನಪಟ್ಟಿಯಲ್ಲಿ ಈ ತಿಂಗಳಲ್ಲಿ ಮಹಾರಾಷ್ಟ್ರ, ಕರ್ನಾಟಕ, ತಮಿಳುನಾಡು, ಹರ್ಯಾಣ, ಗುಜರಾತ್ ಮತ್ತು ದೆಹಲಿ ರಾಜ್ಯಗಳಲ್ಲಿ ಸುಮಾರು 11.25 ಲಕ್ಷದಷ್ಟು ಸೇರ್ಪಡೆಯಾಗಿದ್ದು, ನಿವ್ವಳ ಪ್ರಮಾಣ 66.44% ರಷ್ಟು ಏರಿಕೆಯಾಗಿದೆ.
ಇದೇ ತಿಂಗಳಲ್ಲಿ ಕೈಗಾರಿಕಾ ಆಧಾರಿತ ವೇತನಪಟ್ಟಿಯಲ್ಲಿ ಪ್ರಮುಖವಾಗಿ ಎರಡು ವಲಯಗಳ ದತ್ತಾಂಶಗಳ ಸಂಕೇತದಂತೆ, ರಫ್ತು ಸೇವೆಗಳು [ಮಾನವಶಕ್ತಿಯನ್ನು ಒಳಗೊಂಡಂತೆ, ಖಾಸಗಿ ಭದ್ರತಾ ಸಂಸ್ಥೆಗಳು ಮತ್ತು ಸಣ್ಣ ಗುತ್ತಿಗೆದಾರರು ಮತ್ತಿತರರು] ಮತ್ತು “ವ್ಯಾಪಾರ ವಾಣಿಜ್ಯ ಸಂಸ್ಥೆಗಳು” ಇಲ್ಲಿ 47.03% ರಷ್ಟು ಒಟ್ಟು ಸದಸ್ಯರ ಸಂಖ್ಯೆ ಸೇರ್ಪಡೆಯಾಗಿದೆ. ಹಿಂದಿನ ತಿಂಗಳಿಗೆ ಹೋಲಿಸಿದರೆ ಕೈಗಾರಿಕಾವಾರು ದತ್ತಾಂಶದ ಮಾಹಿತಿಯಂತೆ ಎಲೆಕ್ಟ್ರಿಕಲ್, ಮ್ಯಾಕಾನಿಕಲ್ ಅಥವಾ ಸಾಮಾನ್ಯ ಇಂಜಿನಿಯರಿಂಗ್ ಉತ್ಪನ್ನಗಳು, ಖಾಸಗಿ ವಲಯದ ವಿದ್ಯುನ್ಮಾನ ಮಾಧ್ಯಮ ಕಂಪೆನಿಗಳು, ವಿಶ್ವವಿದ್ಯಾಲಯಗಳು, ಹಣಕಾಸು ಸಂಸ್ಥೆಗಳು ಮತ್ತಿತರ ಕ್ಷೇತ್ರಗಳ ವೇತನಪಟ್ಟಿಯಲ್ಲಿ ನೋಂದಣಿಯಾಗಿವೆ.
ವೇತನಪಟ್ಟಿ ದತ್ತಾಂಶ ತಾತ್ಕಾಲಿಕವಾಗಿದ್ದು, ದತ್ತಾಂಶ ನಿರಂತರ ಪ್ರಕ್ರಿಯೆಯಾಗಿದ್ದು, ಉದ್ಯೋಗಿಗಳ ದಾಖಲೆಗಳು ನಿರಂತರ ಮಾರ್ಪಡಿಸುವ ಕೆಲಸವಾಗಿದೆ. ಹಿಂದಿನ ತಿಂಗಳ ದತ್ತಾಂಶ ದೊರೆಯುತ್ತಿದ್ದಂತೆ ಪ್ರತಿತಿಂಗಳು ವಿವರಗಳನ್ನು ಮಾರ್ಪಡಿಸಲಾಗುತ್ತದೆ. 2017 ರ ಸೆಪ್ಟೆಂಬರ್ ನಂತರದಿಂದ ಇ.ಪಿ.ಎಫ್.ಒ ವೇತನಪಟ್ಟಿ ದತ್ತಾಂಶವವನ್ನು ಬಿಡುಗಡೆ ಮಾಡಲಾಗುತ್ತಿದೆ.
ಮಾಸಿಕ ವೇತನಪಟ್ಟಿ ದತ್ತಾಂಶದಲ್ಲಿ ಆಧಾರ್ ನಿಂದ ಮೌಲ್ಯಮಾಪನ ಮಾಡಿದ ಸಾರ್ವತ್ರಿಕ ಖಾತೆ ಸಂಖ್ಯೆ [ಯುಎಎನ್] ಮೂಲಕ ಮೊದಲ ಬಾರಿಗೆ ಎ.ಪಿ.ಎಫ್.ಒಗೆ ಸೇರುವ ಸದಸ್ಯರ ಎಣಿಕೆ, ಇ.ಪಿ.ಎಫ್.ಒ ವ್ಯಾಪ್ತಿಯಿಂದ ನಿರ್ಗಮಿಸುವ ಹಾಲಿ ಸದಸ್ಯರು ಮತ್ತು ಸದಸ್ಯರಾಗಿ ನಿರ್ಗಮಿಸಿದ, ಆದರೆ ಸದಸ್ಯರಾಗಿ ಮತ್ತೆ ಸೇರ್ಪಡೆಗೊಂಡವರ ಸಂಖ್ಯೆಯನ್ನು ನಿವ್ವಳ ಮಾಸಿಕ ವೇತನಪಟ್ಟಿಗೆ ಪರಿಗಣಿಸಲಾಗುತ್ತದೆ.
ಇ.ಪಿ.ಎಫ್.ಒ ವೇತನ ಪಟ್ಟಿ ಸಂಘಟಿತ ವಲಯದ ಸಂಸ್ಥೆಗಳ ಕಾರ್ಯಶಕ್ತಿಯ ಭಾಗವಾಗಿದ್ದು, ಇವು ಭವಿಷ್ಯ ನಿಧಿಗಳು ಮತ್ತು ವಿವಿಧ ನಿಬಂಧನೆಗಳ ಕಾಯ್ದೆ 1952 ರಡಿ ಬರುವ ಸಂಸ್ಥೆಗಳಿಗೆ ಅನ್ವಯವಾಗುತ್ತವೆ. ಇದರಡಿ ಬರುವ ಸದಸ್ಯರಿಗೆ ನಿವೃತ್ತಿ ನಂತರ ಭವಿಷ್ಯ ನಿಧಿ, ಪಿಂಚಣಿ, ಕುಟುಂಬ ಪಿಂಚಣಿ ಮತ್ತು ಸದಸ್ಯರು ಮೃತಪಟ್ಟ ನಂತರ ಕುಟುಂಬ ಪಿಂಚಣಿ ಮತ್ತು ವಿಮಾ ಸೌಲಭ್ಯಗಳನ್ನು ಒದಗಿಸುತ್ತದೆ.